Καλλιτεχνικό Σχολείο Γέρακα

Το Καλλιτεχνικό Σχολείο Γέρακα είναι δημόσιο σχολείο δευτεροβάθμιας εκπαίδευσης (Γυμνάσιο & Λύκειο) που βρίσκεται στον Γέρακα του δήμου Παλλήνης Αττικής. Είναι είναι το πρώτο σχολείο αυτού του τύπου που λειτούργησε στην Ελλάδα και ξεκίνησε τη λειτουργία του τον Ιανουάριο του 2004. Είναι υπερτοπικό Σχολείο και δέχεται μαθητές από όλο το λεκανοπέδιο της Αττικής Ίδρυση Το Καλλιτεχνικό Σχολείο Γέρακα ιδρύθηκε στα τέλη του 2003 (Ν. 3194/2003 ΦΕΚ 267 τ. Α΄) και ξεκίνησε τη λειτουργία του τον Ιανουάριο του 2004, αρχικά ως Γυμνάσιο. Σήμερα λειτουργεί ως ενιαίο σχολείο με την ονομασία Καλλιτεχνικό Γυμνάσιο με Λυκειακές Τάξεις με κοινή Διεύθυνση και εκπαιδευτικό προσωπικό. Προσωρινά στεγάστηκε στο κτήριο του 2ου Λυκείου Γέρακα. Από τον Σεπτέμβριο του 2013 μεταφέρθηκε σε δικό του κτίριο. Σκοπός των Καλλιτεχνικών Σχολείων Τα Καλλιτεχνικά Σχολεία έκαναν για πρώτη φορά την εμφάνισή τους στην Ελλάδα το 2004 και, σύμφωνα με το ΦΕΚ ίδρυσής, τους σκοπός τους «είναι η προετοιμασία, η ενθάρρυνση και η στήριξη του ενδιαφέροντος των μαθητών για τις τέχνες, η καλλιέργεια και η εκπαίδευση των δεξιοτήτων και κλίσεων που διαθέτουν και η κατάρτιση των νέων που επιθυμούν να ακολουθήσουν επαγγελματική κατεύθυνση στο χώρο του θεάτρου, του χορού και των εικαστικών τεχνών, χωρίς, παράλληλα, να υστερούν σε γενική παιδεία, εάν τελικά επιλέξουν άλλον τομέα επιστημονικής ή επαγγελματικής κατεύθυνσης». Διδακτικό προσωπικό Το διδακτικό προσωπικό των Καλλιτεχνικών Σχολείων διακρίνεται σε: εκπαιδευτικούς γενικών μαθημάτων που έχουν σχέση με τις τέχνες γενικά εκπαιδευτικούς-καλλιτέχνες εξειδικευμένους στη διδασκαλία των μαθημάτων του θεάτρου, του κινηματογράφου, του κλασικού χορού, του σύγχρονου χορού, του παραδοσιακού χορού και των εικαστικών Κατευθύνσεις - καλλιτεχνικά μαθήματα Η διαδικασία επιλογής και εγγραφής μαθητών στην Α΄ τάξη των Καλλιτεχνικών Σχολείων γίνεται σε καθορισμένες ημερομηνίες κατόπιν ειδικών εξετάσεων και μετά από σχετική αίτηση που οφείλουν να υποβάλουν οι γονείς ή οι κηδεμόνες των μαθητών. Διενεργείται κατά το δεύτερο δεκαπενθήμερο του Ιουνίου κάθε σχολικού έτους και για την επιλογή των μαθητών συγκροτείται «Επιτροπή Επιλογής Μαθητών» για καθεμιά από τις κατευθύνσεις, η οποία ορίζεται με Απόφαση της οικείας Περιφερειακής Διεύθυνσης Εκπαίδευσης για κάθε Καλλιτεχνικό Σχολείο. Οι κατευθύνσεις οι οποίες υπάρχουν και στις οποίες μπορούν να υποβάλλουν αιτήσεις είναι οι εξής: Χορού Θεάτρου-Κινηματογράφου Εικαστικών Τεχνών Στο Σχολείο διδάσκονται όλα τα μαθήματα γενικής παιδείας των δημόσιων σχολείων και επιπλέον μαθήματα καλλιτεχνικής παιδείας διαφορετικά ανά κατεύθυνση, Κατεύθυνση χορού Στην κατεύθυνση του χορού τα μαθήματα αφορούν τη διδασκαλία κλασικού, σύγχρονου και παραδοσιακού χορού, την εξοικείωση με τους ρυθμούς, τα μουσικά μέτρα, τον αυτοσχεδιασμό και τη χορογραφία καθώς και στοιχειώδεις γνώσεις για τη θεωρία και την ιστορία της μουσικής και της τέχνης ώστε οι μαθητές βιωματικά να οδηγηθούν σε δραματουργική επεξεργασία ενός καλλιτεχνικού έργου: Γυμνάσιο Κλασικός χορός Σύγχρονος χορός Παραδοσιακός χορός Αυτοσχεδιασμός / ρυθμική / στοιχεία σύνθεσης Μουσική Θέατρο Λύκειο Κλασικός χορός Τεχνικές σύγχρονου χορού Ρυθμός - Μετρική - κίνηση Μουσική - μετρική – αυτοσχεδιασμός Μουσική - ρυθμός - στοιχεία χορογραφίας Κινησιολογία Ιστορία τέχνης Κατεύθυνση εικαστικών τεχνών Στην κατεύθυνση των Εικαστικών επιδιώκεται η ενίσχυση της δημιουργικότητας, της έκφρασης και του πειραματισμού με χρήση ποικίλων υλικών και μέσων και τεχνικών που εξοικειώνουν τους μαθητές με τις αισθητικές αξίες της τέχνης, ενισχύουν την ικανότητα τους να προσεγγίζουν το φυσικό ή δομημένο περιβάλλον, να διερωτώνται και να αναπτύσσουν κριτική στάση απέναντι σε έννοιες και μορφές της τέχνης: Γυμνάσιο Εικαστικό εργαστήρι Ιστορία Τέχνης Χορός Θέατρο Μουσική Λύκειο Εικαστικό εργαστήρι Ιστορία Τέχνης Χορός Θέατρο Μουσική Κατεύθυνση θεάτρου - κινηματογράφου Στην κατεύθυνση του Θεάτρου-Κινηματογράφου το πρόγραμμα επικεντρώνεται στη διερεύνηση των δυνατοτήτων και των ορίων των εκφραστικών τους μέσων, τη σταδιακή εξοικείωση με τις συμβάσεις του θεατρικού/δραματικού πλαισίου, την προφορική αφήγηση, την ανάγνωση κειμένου, τη δημιουργική γραφή και την προετοιμασία για παρουσιάσεις έργων σε κοινό. Οι μαθητές διδάσκονται υποκριτική, φωνητική, αισθητική του κινηματογράφου, βασικές αρχές σκηνοθεσίας, κινηματογραφικής τεχνολογίας - μοντάζ όπως και computer animation: Γυμνάσιο Υποκριτική – Αυτοσχεδιασμός - Θεατρικό Παιχνίδι-Αγωγή Προφορικού Λόγου Θεατρολογία Θεατρική Κίνηση – Χορός Κινηματογράφος Εικαστικά Μουσική Εργαστήρι Δημιουργικής Γραφής Λύκειο Κινησιολογία - Σωματική Έκφραση Υποκριτική Φωνητική – Ορθοφωνία- Τραγούδι Δραματοποίηση κειμένου Στοιχεία Σκηνοθεσίας Θεάτρου Αισθητική Κινηματογράφου - Βασικές Αρχές Σκηνοθεσίας Κινηματογράφου Ιστορία Θεάτρου - Ιστορία Κινηματογράφου Παραπομπές Πηγές «Το Καλλιτεχνικό Σχολείο Γέρακα στην ΕΡΤ, "Καλλιτεχνικό Σχολείο Γέρακα – Το δημόσιο σχολείο, όπως μπορεί να είναι". 3 Ιουνίου 2016, Ημερίδα και workshop χορού με τον Ilya Kuznetsov, σολίστ του Ακαδημαϊκού Θεάτρου Mariinsky, στο πλαίσιο του "Έτους Ελληνορωσικής φιλίας- 2016" και του Φεστιβάλ "Λουλούδια της Ρωσίας"». Καλλιτεχνικό Σχολείο Γέρακα, workshop και ημερίδα χορού με τον Ρώσο σολίστ του Ακαδημαϊκού Θεάτρου Mariinsky-Ilya Kuznetsov του στο πλαίσιο του "Έτους Ελληνορωσικής φιλίας 2016". Αρχειοθετήθηκε από το πρωτότυπο στις 14 Οκτωβρίου 2016. «Πανελλήνιος Μαθητικός Διαγωνισμός για τους Πρόσφυγες 2013 - Ειδικά βραβεία (Καλλιτεχνικό Σχολείο Γέρακα)». Ύπατη Αρμοστεία του Ο.Η.Ε. για τους πρόσφυγες. Αρχειοθετήθηκε από το πρωτότυπο στις 4 Μαΐου 2015. Ανακτήθηκε στις 31 Μαΐου 2014. - βίντεο δράσης που διακρίθηκε 18ος Πανελλήνιος Μαθητικός Διαγωνισμός - Διάκριση, βίντεο Καλλιτεχνικού Σχολείου Γέρακα. Ύπατη Αρμοστεία του Ο.Η.Ε. για τους πρόσφυγες. 17 Οκτωβρίου 2013. Πανελλήνιος Μαθητικός Διαγωνισμός Ιστορικού Ντοκιμαντέρ "Προσεγγίζουμε κριτικά το παρελθόν" - 1ο Βραβείο: Καλλιτεχνικό Σχολείο Γέρακα, Διοργάνωση:Μεταπτυχιακό Πρόγραμμα «Ιστορική Έρευνα, Διδακτική και Νέες Τεχνολογίες» του Ιονίου Πανεπιστημίου, Νέα Παιδεία, ΕΡΤ, Χορηγοί:Ίδρυμα "Μιχάλης Κακογιάννης", Εκδόσεις Μεταίχμιο, Studio Wayfarer, Σάββατο 11 Μαΐου 2013 «Μαθητικός Διαγωνισμός 2011 - «Ρατσισμός και ξενοφοβία. Επικίνδυνα φαινόμενα για μια χώρα» - Ειδικά Βραβεία: Κακλαμάνη Άρτεμις, Πλάκα-Καραπέτη Μαρίνα, Γιαννόπουλος Οδυσσέας-Αυγέας: Άρθρα / Φωτογραφίες στη σχολική εφημερίδα Καλλιτεχνικού Γυμνασίου Γέρακα με Λυκειακές τάξεις Κέας και Ανάφης». Ύπατη Αρμοστεία του Ο.Η.Ε. για τους πρόσφυγες. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 31 Μαΐου 2014. - Σχολική Εφημερίδα με της φωτογραφίες που βραβεύτηκαν Ελένη Σβορώνου (03 Ιουνίου 2014). «Ζωγραφίζουν, χορεύουν, γράφουν και είναι… σχολείο!». Ερευνητές. Η Καθημερινή. Ανακτήθηκε στις 18 Ιουλίου 2014. «Εκδήλωση: Ένα βιβλίο από το Καλλιτεχνικό Σχολείο Γέρακα». ΣΤΟΥΣ ΕΡΕΥΝΗΤΕΣ. Καθημερινή. 6 Μαΐου 2014. «Το Καλλιτεχνικό Σχολείο Γέρακα στο Ίδρυμα Μιχάλης Κακογιάννης». culturenow.gr. 1 Οκτωβρίου 2011. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 18 Ιουλίου 2014. ««Εκπαιδευόμενοι» καλλιτέχνες στο Ιδρυμα Μιχάλης Κακογιάννης, Εκθεση έργων των μαθητών του Καλλιτεχνικού Σχολείου Γέρακα». ΤΟ ΒΗΜΑ. 28 Σεπτεμβρίου 2011. «Τα ξωτικά του Αϊ-Βασίλη φέρνουν δώρα». ΕΘΝΟΣ. 23 Δεκεμβρίου 2010. Αρχειοθετήθηκε από το πρωτότυπο στις 22 Οκτωβρίου 2014. Ανακτήθηκε στις 11 Οκτωβρίου 2019. Εξωτερικοί σύνδεσμοι Ιστοσελίδα του Καλλιτεχνικού Σχολείου Γέρακα Ιστοστοσελίδα του Παιδαγωγικού Ινστιτούτου με τη νομοθεσία και τα προγράμματα των Καλλιτεχνικών Σχολείων Ιστοσελίδα του Καλλιτεχνικού Σχολείου Ηρακλείου Κρήτης Ιστοσελίδα ττου Καλλιτεχνικού Σχολείου Αμπελοκήπων Θεσσαλονίκης